《箴仲规扁所居为清白居》
明代·无愠

道人晏坐清白居，身心不动长如如。月窟深藏雪狮子，冰壶静贮银蟾蜍。

绝色纯真妙难测，中下焉能造其域。不修梵行事空王，岂守邪禅作家贼。

纵横廓落含十虚，三尺丈六携手归。彻骨风流秪者是，六门日夜扬光辉。

灵利师僧近来少，往往多从外边讨。本无阶级坦然平，到此定应先跶倒。

作者简介：（?—1397）元明间僧。浙江临海人，字恕中，号空室，俗姓陈。初居径山，两坐浙东名刹。洪武中，日本国王慕名，奏请住持。太祖召之，以老病辞。有《山庵杂录》。